A határozati javaslatok elfogadásához

a Mötv. 50. §-a alapján minősített többség szükséges, az előterjesztés

nyilvános ülésen tárgyalható!

előterjesztés

Mórágy Község  Önkormányzata Képviselő-testületének 2015. december 17-én 

15 órakor megtartandó ülésére

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának I. számú módosítása

	Előterjesztő:  Bakó Józsefné jegyző
Készítette:    Bakó Józsefné jegyző 





Tisztelt Képviselő-testület!

Az érintett képviselő-testületek a 2015. november 26-án hagyták jóvá 2016. január 1-jétől a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása új társulási megállapodását. 
A megállapodást – az intézmény alapító okirata módosításának mellékleteként – a Bátaszéki Közös Önkormányzati Hivatal 2015. december 11-én továbbította a Magyar Államkincstár (továbbiakban: MÁK) Tolna Megyei Igazgatóságához nyilvántartásba vétel céljából.

A MÁK Tolna Megyei Igazgatósága, bizonyos értelemben véve átvéve a Tolna megyei Kormányhivatal törvényességi felügyeleti hatáskörét, 2015. december 15-én a társulási megállapodással kapcsolatban hiánypótlási felhívást küldött.  A társulási megállapodást módosítani szükséges, hogy a törzskönyvi nyilvántartáson átvezetésre kerülhessen. Jellemző, hogy a hiánypótlást 2015. december 21-ig kell teljesíteni Bátaszéknek , már pedig mindenki tudja, hogy fizikai képtelenség ezen időpontig 8 településen testületi ülést tartani, majd az elkészült anyagot visszaküldeni a MÁK-hoz. Éppen ezért Bátaszék kérte az eljárás felfüggesztését december 16-án. Kérelmünket elfogadva december 22-ét! jelölték még új időpontnak.
Kérem a tisztelt Képviselő-testületet az előterjesztés megtárgyalására és a határozati javaslat elfogadására.
H a t á r o z a t i   j a v a s l a t :

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának I. számú módosítására
Mórágy Község  Önkormányzatának Képviselő-testülete;

a.) Magyarország helyi önkormányzatokról szóló 2011. évi CLXXXIX. törvény 88. §-ban foglaltak alapján. a 134/2015.(XI.26.) önk.-i határozattal elfogadott Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodásának I. számú módosítását a határozat melléklete szerinti tartalommal és 2016. január 1-jei hatállyal jóváhagyja.

b.) felhatalmazza a község polgármesterét a társulási megállapodás módosításának aláírására.

Határidő: Azonnal
Felelős:   Bakó Józsefné jegyző 

                (a határozat megküldéséért) és 

                Glöckner Henrik polgármester

                (a társulási megállapodás aláírásáért)

Határozatról értesül: érintett települések polgármesterei

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodásának I. számú módosítása   

Bátaszék Város Önkormányzata (7140 Bátaszék, Szabadság u. 4., képviseli: Dr. Bozsolik Róbert polgármester),

Alsónána Község Önkormányzata (7147 Alsónána, Kossuth u. 27., képviseli: Kis Istvánné polgármester),

Alsónyék Község Önkormányzata (7148 Alsónyék, Fő u. 1., képviseli: Dózsa-Pál Tibor polgármester),

Báta Község Önkormányzata (7149 Báta, Fő u. 147., képviseli: Huszárné Lukács Rozália Anna polgármester),
Mórágy Község Önkormányzata (7163 Mórágy, Alkotmány u. 3., képviseli: Glöckner Henrik polgármester),

Pörböly Község Önkormányzata (7142 Pörböly, Óvoda u. 1., képviseli: Sipos Lajos polgármester), 

Sárpilis Község Önkormányzata (7145 Sárpilis, Béke tér 1., képviseli: Figler János polgármester) és

Várdomb Község Önkormányzata (7146 Várdomb, Kossuth u. 117., képviseli: Simon Csaba polgármester), a továbbiakban együttesen: Önkormányzatok, a közöttük 2015. december 10-én létrejött Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodását (továbbiakban: Megállapodás) 2016. január 1-jével, az alábbiak szerint módosítják:

1.) A Megállapodás bevezető részében, valamint az aláírási részében Báta Község Önkormányzata képviselőjének neve „Huszárné Lukács Rozália Anna”-ra módosul.

2.) A Megállapodás I. fejezet 4.1 pontja helyébe a következő rendelkezés lép:
„4.1. A Társulás működési területe a társult önkormányzatok közigazgatási területe, ezen belül: 

a.)  családsegítés és a gyermekjóléti szolgáltatás Bátaszék város (általa Alsónána és Alsónyék községek), továbbá Báta község (általa Sárpilis község), 

b.)  a házi segítségnyújtás és a jelzőrendszeres házi segítségnyújtás Bátaszék város, Alsónána, Alsónyék, Báta, Pörböly, Sárpilis és Várdomb községek, 

c.)  az idősek nappali ellátása Bátaszék város, Alsónána, Alsónyék, Pörböly, Sárpilis és Várdomb községek, 

d.)  az étkeztetés Bátaszék város, 

e.)  a védőnői szolgáltatás Bátaszék város, Alsónyék és Pörböly községek, 

f.) a központi háziorvosi ügyelet Bátaszék város, Alsónána, Alsónyék, Báta, Mórágy, Pörböly és Várdomb községek közigazgatási területe.”
3.) A Megállapodás III. fejezet 1.3. pontja helyébe a következő rendelkezés lép:
„ 1.3. Telephelyei:

a) Gondozási Központ – védőnői szolgálat 7140 Bátaszék, Budai u. 61.

b) Gondozási Központ – nappali ellátás, étkeztetés, házi segítség-nyújtás, jelzőrendszeres házi segítségnyújtás 7140 Bátaszék, Vörösmarty u. 8.

c) Központi háziorvosi ügyelet 7140 Bátaszék, Kossuth u. 54.”
4.) A Megállapodás III. fejezet 1.6. pontja helyébe a következő rendelkezés lép:
„ 1.6. Alapítói jogokkal felruházott irányító szerv:

A Központ tekintetében Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása

7140 Bátaszék, Szabadság u. 4.”
5.) A Megállapodás III. fejezet 3.1. pontja helyébe a következő rendelkezés lép:

„ 3.1. A Központ alapító okiratának elfogadása, valamint annak módosítása a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsa kizárólagos hatáskörébe tartozik.”
6.) A Megállapodás III. fejezet 4. pontjában szereplő „Társulási Tanács” szövegrész helyébe a „Társulási Tanács Elnöke” szövegrész lép.  

7.) A Megállapodás V. fejezet 1.4. c) pontja helyébe a következő rendelkezés lép:
„ c.) Alsónána, Alsónyék, Pörböly, Sárpilis és Várdomb községek önkormányzatai a nappali ellátás után csak a nappali ellátást igénybe vevő napi beszállításának költségét kell teljes egészében, saját költségvetéséből megtérítenie.”

8.) A Megállapodás IX. fejezet 1.4. pontjában szereplő „2011.” szövegrész helyébe a „2013.” szövegrész lép.  
9.) A Megállapodás 3. mellékletének b.) pontja helyébe a következő rendelkezés lép: 

„b.) A társulás önkormányzatok által fizetendő hozzájárulás a település összlakosságszáma és a feladatellátás arányában

(2014. január 1-jei állapot)

	
	Nap-pali ellátás
	Étkez-tetés
	Családsegí-tés és gyermekjó-léti szolg.
	Házi segítség-nyújtás
	Orvosi ügyelet
	Védőnői szolgálat
	össze-sen
	%

	Bátaszék város
	6627
	6627
	6627
	6627
	6627
	6627
	39762
	67,2

	Alsónána község
	733
	-
	733
	733
	733
	-
	2932
	4,9

	Alsónyék község
	801
	-
	801
	801
	801
	801
	4005
	6,7

	Báta

 község
	-
	-
	1761
	1761
	1761
	-
	5283
	9,0

	Mórágy község
	-
	-
	-
	-
	793
	-
	793
	1,4

	Pörböly község
	-
	-
	-
	589
	589
	589
	1767
	3,0

	Sárpilis község
	715
	-
	715
	715
	-
	-
	2145
	3,6

	Várdomb község
	-
	-
	-
	1242
	1242
	-
	2484
	4,2

	Összesen
	8876
	6627
	10637
	12468
	12546
	8017
	59171
	100 


10.) A Megállapodás 4. mellékletének 2. pontja az alábbi szövegrésszel egészül ki:

„ 074032 ifjúság-egészségügyi gondozás”
Szerződő felek jelen megállapodást, mint akaratukkal mindenben megegyezőt jóváhagyólag írták alá.

Bátaszék, 2015. december     .
  Dr. Bozsolik Róbert                    Kis Istvánné                     Dózsa-Pál Tibor
       polgármester                           polgármester

                      polgármester

Bátaszék  Város Önk.                Alsónána Község Önk.                   Alsónyék Község Önk.

Huszárné Lukács Rozália Anna     Glöckner Henrik                       Sipos Lajos                                                 

            polgármester                         polgármester
                      polgármester          

         Báta Község Önk.                  Mórágy Község Önk.                  Pörböly Község Önk.

     Figler János                                                                Simon Csaba

       polgármester                                                                        polgármester

  Sárpilis Község Önk.                                                             Várdomb Község Önk.

� A megállapodást Bátaszék város képviselő-testülete a 266/2015. (XI.26.) önk.-i határozatával, Alsónána község képviselő-testülete a 106/2015.(XI.26.) önk.-i határozatával, Alsónyék község képviselő-testülete a 101/2015.(XI.26.) önk.-i határozatával, Báta község képviselő-testülete a 202/2015.(XI.26.) számú határozatával, Mórágy község képviselő-testülete a 134/2015.(XI.26.) Képviselő-testületi határozatával, Pörböly község képviselő-testülete a 88/2015. (XI.26.) határozatával, Sárpilis község képviselő-testülete a 180/2015.(XI.26.) számú határozatával és Várdomb község képviselő-testülete a 119/2015.(XI.26.) határozatával hagyta jóvá. Hatályos 2016. január 1-jétől.







